# Manual til Systemovervågning, V2.2

2009
Paul Cutler
2004
Sun Microsystems
2001
2002
2004
Bill Day
GNOME-dokumentationsprojektet

Der gives tilladelse til at kopiere, distribuere og/eller ændre dette dokument under betingelserne i GNU Free Documentation License (GFDL), version 1.1 eller enhver nyere version, udgivet af Free Software Foundation uden invariante afsnit, uden forsidetekster, og uden bagsidetekster. Du kan finde en kopi af GFDL'en her: link, eller i filen COPYING-DOCS der distribueres med denne manual.

Denne manual er en del af GNOME-manualsamlingen distribueret under GFDL. Hvis du vil distribuere denne manual separat fra denne samling, kan du gøre det ved at tilføje en kopi af licensen til manualen, som beskrevet i sektion 6 af licensen.

Mange af navnene brugt af firmaer til at skelne deres produkter og tjenester er registrerede varemærker. Der hvor disse navne optræder i GNOME-dokumentationen, og medlemmerne af GNOME-dokumentationsprojektet er blevet gjort opmærksomme på disse varemærker, er navnene skrevet med store bogstaver eller store forbogstaver.

DETTE DOKUMENT OG MODIFICEREDE VERSIONER GØRES TILGÆNGELIGT UNDER BETINGELSERNE I GNU FREE DOCUMENTATION LICENSE UNDER DEN FORUDSÆTNING AT:

1. DETTE DOKUMENT GØRES TILGÆNGELIGT SÅDAN SOM DET ER, UDEN NOGEN FORM FOR GARANTI, HVERKEN UDTALT ELLER ANTYDET, DERIBLANDT, UDEN BEGRÆNSNINGER, GARANTIER OM AT DOKUMENTET ELLER ÆNDREDE VERSIONER AF DOKUMENTET ER FRIT FOR DEFEKTER, PASSENDE TIL ET BESTEMT FORMÅL ELLER IKKE-KRÆNKENDE. DU HÆFTER SELV FOR HELE RISIKOEN VEDRØRENDE KVALITET, KORREKTHED OG YDELSE FOR DOKUMENTET ELLER ÆNDREDE VERSIONER AF DOKUMENTET. SKULLE ET DOKUMENT, ELLER EN ÆNDRET VERSION AF ET DOKUMENT VISE SIG AT VÆRE DEFEKT PÅ EN HVILKEN SOM HELST MÅDE, HÆFTER DU FOR BETALING FOR EVENTUEL NØDVENDIG SERVICE, REPARATION ELLER KORREKTION (OG IKKE HVERKEN DEN OPRINDELIGE FORFATTER, SKRIBENT ELLER NOGEN ANDEN BIDRAGYDER). DENNE ERKLÆRING OM GARANTIFORBEHOLD ER EN ESSENTIEL DEL AF DENNE LICENS. INGEN BRUG AF NOGET DOKUMENT ELLER ÆNDRET VERSION AF DOKUMENTET ER AUTORISERET HERUNDER BORTSET FRA DENNE FORBEHOLDSERKLÆRING; OG

2. UNDER INGEN OMSTÆNDIGHEDER OG UNDER INGEN JURIDISK TEORI, UANSET OM DET ER EN BEVIDST SKADENDE HANDLING (INKLUSIVE UFORSVARLIGHED) ELLER PÅ HVILKEN SOM HELST ANDEN MÅDE, KAN FORFATTEREN, SKRIBENT, BIDRAGYDERE, DISTRIBUTØRER ELLER FORSYNER AF DETTE DOKUMENT ELLER MODIFICEREDE VERSIONER GØRES ANSVARLIG OVERFOR NOGEN PERSON FOR NOGEN DIREKTE, INDIREKTE, SPECIEL, TILFÆLDIG ELLER FØLGENDE SKADE PÅFØRT NOGEN INKLUSIVE, UDEN BEGRÆNSNING, SKADE SOM FØLGE AF TAB AF RYGTE, ARBEJDSSTOP, COMPUTER-FEJL ELLER -SVIGT, ELLER ENHVER ANDEN FORM FOR SKADE ELLER TAB SOM ER OPSTÅET I FORBINDELSE MED BRUG AF DETTE DOKUMENT ELLER MODIFICEREDE VERSIONER HERAF, SELV HVIS EN SÅDAN PART HAR VÆRET INFORMERET OM MULIGHEDEN FOR SÅDANNE SKADER.

Sun
GNOME-dokumentationsholdet
Sun Microsystems
Bill
Day

    billday@bellatlantic.net

Paul
Cutler
GNOME-dokumentationsprojektet

    pcutler@foresightlinux.org

Manual til Systemovervågning, V2.2
March 2009

Paul Cutler pcutler@foresightlinux.org

GNOME-dokumentationsprojektet

Manual til Systemovervågning, V2.1
February 2004

Suns GNOME-dokumentationshold

GNOME-dokumentationsprojektet

Manual til Systemovervågning, V2.0
November 2002

Bill Day billday@bellatlantic.net

GNOME-dokumentationsprojektet

Manual til Procman, V0.11
January 2002

Bill Day billday@bellatlantic.net

GNOME-dokumentationsprojektet

Denne manual beskriver version 2.24.4 af Systemovervågning.

## Tilbagemelding

Følg vejledningen på GNOME-feedbacksiden for at rapportere fejl eller indsende forslag til programmet Systemovervågning eller denne manual.

Systemovervågning giver brugere en grafisk brugergrænseflade til at overvåge CPU, netværk og hukommelsesaktivitet, såvel som funktioner til at gennemse og stoppe systemprocesser.

## Introduktion

Programmet Systemovervågning lader dig vise grundlæggende systeminformation og overvåge systemprocesser, brug af systemressourcer, samt filsystemer. Du kan også bruge Systemovervågning til at ændre opførslen af dit system.

Programvinduet for Systemovervågning indeholder fire afsnit inddelt i faneblade:

System

  Viser diverse grundlæggende informationer om computerens hardware og software.

  Distribution

    - Distributionsversion

    - Linux-kerneversion

    - GNOME-version

  Hardware

    - Installeret hukommelse

    - Processorer og hastigheder

  Systemstatus

    - Aktuel tilgængelig diskplads

Processer

  Viser de aktive processer og deres indbyrdes relationer. Giver detaljeret information om hver enkelt proces, og lader dig styre aktive processer.

Ressourcer

  Viser det aktuelle forbrug af følgende systemressourcer:

  - CPU-tid (processortidsforbrug)

  - Hukommelse og swap-plads

  - Netværksaktivitet

Filsystemer

  Opskriver alle monterede filsystemer samt grundlæggende information om hvert af dem.

## Kom godt i gang

### Start af Systemovervågning

Du kan starte Systemovervågning på følgende måder:

Menuen System

  Vælg Administration Systemovervågning.

Kommandolinje

  Kør følgende kommando: `gnome-system-monitor`

### Når du starter Systemovervågning

Når du starter Systemovervågning, vil følgende vinduer blive vist:

#### Vinduet for Systemovervågning

Viser hovedvinduet for Systemovervågning.

Vinduet for Systemovervågning indeholder følgende elementer:

Menubjælke

  Menuerne i menubjælken indeholder alle de kommandoer, du behøver for at bruge Systemovervågning.

Visningsområde

  Visningsområdet indeholder systemovervågningsinformationerne. Visningsområdet består af følgende afsnit, inddelt i faneblade:

  - System

    Indeholder en liste af grundlæggende systemegenskaber, såsom versioner af systemsoftware, hardwarespecifikationer og status.

  - Processer

    Indeholder en liste af processer, organiseret som en tabel, en liste af gennemsnitsbelastninger over de sidste minutter, samt en Afbryd proces-knap.

  - Ressourcer

    Indeholder en graf over Processorforbrug, Hukommelsesforbrug og swap, samt Netværkshistorik.

  - Filsystemer

    Indeholder en tabel over de filsystemer, der i øjeblikket er monteret.

Statusbjælke

  Statusbjælken viser informationer om de Systemovervågnings nuværende aktivitet samt kontekstinformation om menuelementerne.

## Brug

### Vis grundlæggende systeminformationer

Vælg fanebladet System for at vise grundlæggende systeminformation.

I fanebladet System, organiseres informationerne i tre grupper:

- Systeminformation

- Hardware

- Systemstatus

### Vis proceslisten

Vælg fanebladet Processer for at vise proceslisten.

I fanebladet Processer organiseres processerne som en tabel. Rækkerne i tabellen viser information om processerne. Kolonnerne repræsenterer informationsfelter for hver proces, såsom navnet på brugeren, der ejer processen, mængden af hukommelse som processen bruger, og så videre. Fra venstre til højre viser Processer-fanebladet som standard følgende kolonner:

- Procesnavn

- Status

- %CPU

- Prioritet

- Id

- Hukommelse

Se for information om hvordan de viste kolonner i proceslisten ændres.

#### Ophavsprocesser og underprocesser

En ophavsproces er en proces, der har startet en anden proces. Den startede proces er en underproces af ophavsprocessen. Som standard viser Systemovervågning ikke procesafhængigheder. Information om hvordan standardopførslen ændres kan ses på .

#### Procesprioritet og nice-værdier

Processer køres i prioriteret rækkefølge: Højprioritetsprocesser køres før lavprioritetsprocesser. Underprocesser nedarver generelt deres prioritet fra ophavsprocessen.

Prioriteten af en proces indstilles gennem processens nice-værdi på følgende vis:

- En nice-værdi på 0 betyder, at processen har normal prioritet.

- Højere nice-værdi betyder lavere prioritet.

- Lavere nice-værdi betyder højere prioritet.

Information om ændring af procesprioritet kan findes på .

### Sortér proceslisten

Gør som følger for at sortere proceslisten:

1. Vælg fanebladet Processer for at få vist proceslisten.

2. Som standard sorteres processer efter navn, i alfabetisk rækkefølge. Klik på kolonneoverskriften Procesnavn for at få dem vist i omvendt alfabetisk rækkefølge.

3. Klik på en kolonneoverskrift for at sortere processerne efter den information, der fremgår i kolonnen, i alfabetisk eller numerisk orden.

4. Klik på kolonneoverskriften igen for at sortere dataene i omvendt alfabetisk eller omvendt numerisk rækkefølge.

### Ændr indholdet af proceslisten

Du kan ændre indholdet af proceslisten på adskillige måder.

#### Vis alle processer

Gør som følger for at få vist alle processer i proceslisten:

1. Vælg fanebladet Processer for at få vist proceslisten.

2. Vælg Vis Alle processer.

#### Vis kun processer, der ejes af den aktuelle bruger

Gør som følger for, kun at få vist processer, der ejes af den aktuelle bruger:

1. Vælg fanebladet Processer for at få vist proceslisten.

2. Vælg Vis Mine processer.

#### Vis kun aktive processer

Gør som følger for, kun at få vist de aktive processer i proceslisten:

1. Vælg fanebladet Processer for at få vist proceslisten.

2. Vælg Vis Aktive processer.

#### Vis afhængigheder

Gør som følger for at få vist procesafhængigheder i proceslisten:

1. Vælg fanebladet Processer for at få vist proceslisten.

2. Vælg Vis Afhængigheder.

Hvis menupunktet Afhængigheder er valgt, vil processerne blive vist således:

- Ophavsprocesser angives ved at trekantsymbol til venstre for procesnavnet. Klik på et trekantsymbol for at få vist eller skjult de tilhørende underprocesser.

- Underprocesser anføres indrykket sammen med deres ophavsprocesser.

Hvis menupunktet Afhængigheder ikke er valgt:

- Ophavsprocesser og underprocesser kan ikke skelnes.

- Alle processer anføres i alfabetisk rækkefølge.

### Vis hukommelsesområder for en proces

Gør som følger for at få vist hukommelsesområderne for en proces:

1. Vælg fanebladet Processer for at få vist proceslisten.

2. Vælg processen i proceslisten.

3. Vælg Vis Hukommelsesområder.

Dialogvinduet Hukommelsesområder viser informationerne som en tabel. Navnet på processen vises over hukommelsesområdetabellen. Fra venstre til højre, viser Hukommelsesområder-dialogvinduet følgende kolonner:

Filnavn

  Placeringen af et delt bibliotek, som i øjeblikket bruges af processen. Hvis dette felt står tomt, beskriver hukommelsesinformationen i denne række et hukommelsesområde, der ejes af processen hvis navn vises over tabellen.

V. huk. start

  Adressen hvorpå hukommelsessegmentet begynder.

V. huk. slut

  Adressen hvorpå hukommelsessegmentet slutter.

V. huk.-stør.

  Størrelsen af hukommelsessegmentet.

Flag

  Følgende flag beskriver de forskellige typer af hukommelsessegment, processen kan tilgå:

  p

    Hukommelsessegmentet er privat for processen, og kan ikke tilgås af andre processer.

  r

    Processen har rettigheder til at læse fra hukommelsessegmentet.

  s

    Hukommelsessegmentet deles med andre processer.

  w

    Processen har rettigheder til at skrive til hukommelsessegmentet.

  x

    Processen har rettigheder til at køre instruktioner, der indeholdes i hukommelsessegmentet.

V. huk.-afsæt

  Hukommelsessegmentets afsæt for virtuel hukommelse.

Enhed

  Over- og underenhedsnummer for enheden hvorpå den delte biblioteksfil er placeret.

Inode

  Inoden på enheden, hvorfra det delte biblioteks placering er indlæst i hukommelsen.

Klik på en kolonneoverskrift for at sortere data efter informationen i den pågældende kolonne i alfabetisk eller numerisk rækkefølge. Klik på overskriften igen for at sortere i omvendt rækkefølge.

Klik på Luk for at lukke Hukommelsesområder-dialogvinduet.

### Ændr prioriteten for en proces

Gør som følger for at ændre prioriteten for en proces:

1. Vælg fanebladet Processer for at få vist proceslisten.

2. Vælg processen, hvis prioritet du vil ændre.

3. Vælg Redigér Skift prioritet. Dialogvinduet Skift prioritet bliver dermed vist.

4. Brug skydeknappen til at indstille processens nice-værdi.

   Nice-værdien angiver processens prioritet: lavere nice-værdi betyder højere prioritet.

   Brugere, der ikke er root, skal indtaste root-adgangskoden for at angive en nice-værdi, der er lavere end nul.

5. Klik på knappen Skift prioritet.

### Afslut en proces

Gør som følger for at afslutte en proces:

1. Vælg fanebladet Processer for at få vist proceslisten.

2. Vælg processen, du vil afslutte.

3. Vælg Redigér Afslut proces, eller klik på knappen Afslut proces.

   Som standard vil der blive spurgt om bekræftelse. Information om hvordan bekræftelsesforespørgslen indstilles til at blive eller ikke blive vist, kan findes på .

4. Klik på knappen Afslut proces for at bekræfte at du vil afslutte processen. Systemovervågning tvinger processen til at afslutte normalt.

Dette er den foretrukne måde at stoppe en proces.

### Terminér en proces

Gør som følger for at terminere en proces:

1. Vælg fanebladet Processer for at få vist proceslisten.

2. Vælg processen, du vil terminere.

3. Vælg Redigér Terminér proces.

   Som standard vil der blive spurgt om bekræftelse. Information om hvordan bekræftelsesforespørgslen indstilles til at blive eller ikke blive vist, kan findes på .

4. Klik på knappen Terminér proces for at bekræfte at du vil terminere processen. Systemovervågning tvinger processen til at slutte omgående.

En proces bør normalt kun termineres hvis du ikke kan afslutte processen på normal vis, som beskrevet i .

### Overvåg processorforbrug

Vælg fanebladet Ressourcer for at overvåge processorforbruget.

Systemovervågning viser historikken for processorforbruget i grafisk format. Under grafen vises i øvrigt også det øjeblikkelige processorforbrug i procent.

### Overvåg hukommelses- og swapforbrug

Vælg fanebladet Ressourcer for at overvåge hukommelses- og swapforbrug.

Systemovervågning viser historikken for hukommelses- og swappladsforbrug i grafisk format. Under grafen vises i øvrigt følgende talværdier:

- Brugt hukommelse ud af samlet hukommelse

- Brugt swapplads ud af samlet swapplads

### Overvåg netværksaktivitet

Vælg fanebladet Ressourcer for at overvåge netværksaktivitet.

Systemovervågning viser netværkshistorikken i grafisk format. Under grafen vises i øvrigt følgende talværdier:

- Modtaget data per sekund og samlet

- Sendt data per sekund og samlet

### Overvåg filsystemer

Vælg fanebladet Filsystemer for at overvåge filsystemer.

Systemovervågning viser monterede filsystemer i et tabelformat. Fra venstre til højre, indeholder tabellen følgende kolonner:

Enhed

  Placering af blokfil

Mappe

  Monteringspunkt (mappe der tilgås) for enheden

Type

  Filsystemtype

Total

  Total kapacitet

Fri

  Mængden af plads, der ikke bruges

Tilgængelig

  Mængden af plads, der kan bruges

Brugt

  Mængden af plads, der er brugt (og procentdel af Total)

### Tilpas fanebladsafsnittet Ressourcer

Du kan tilpasse fanebladsafsnittet Ressourcer på følgende måder:

#### Ændr baggrundsfarve for grafer

Gør som følger for at ændre baggrundsfarve for graferne i Systemovervågning:

1. Vælg Redigér Indstillinger. Dialogvinduet Indstillinger vil dermed blive vist.

2. Vælg fanebladet Ressourcer i dialogvinduet Indstillinger.

3. Klik på knappen Baggrundsfarve. Dialogvinduet Vælg en farve bliver dermed vist.

4. Vælg en farve fra Paletten, eller brug farvehjulet eller rulleboksene til at tilpasse farven.

5. Klik på O.k. for at lukke dialogvinduet Vælg en farve.

6. Klik på Luk for at lukke dialogvinduet Indstillinger.

#### Ændr gitterfarven i graferne

Gør som følger for at ændre gitterfarverne for graferne i Systemovervågning:

1. Vælg Redigér Indstillinger. Dialogvinduet Indstillinger vil dermed blive vist.

2. Vælg fanebladet Ressourcer i dialogvinduet Indstillinger.

3. Klik på knappen Gitterfarve. Dialogvinduet Vælg en farve bliver dermed vist.

4. Vælg en farve fra Paletten, eller brug farvehjulet eller rulleboksene til at tilpasse farven.

5. Klik på O.k. for at lukke dialogvinduet Vælg en farve.

6. Klik på Luk for at lukke dialogvinduet Indstillinger.

#### Ændr linjefarven for processorgrafen

Gør som følger for at ændre farven af linjen, der repræsenterer processorforbruget i Processorforbrug-grafen:

1. Vælg fanebladet Ressourcer i Systemovervågning-vinduet, for at vise graferne og tallene, der giver information om forbrug af systemressourcer.

2. Klik på CPU-farveknappen. Dialogvinduet Vælg en farve vil dermed blive vist.

3. Vælg en farve fra Paletten, eller brug farvehjulet eller rulleboksene til at tilpasse farven.

4. Klik på O.k. for at lukke dialogvinduet Vælg en farve.

#### Ændr linjefarverne for hukommelses- og swapgrafen

Gør som følger for at ændre farve på linjerne, der repræsenterer hukommelses- og swapforbrug i grafen:

1. Vælg fanebladet Ressourcer i Systemovervågning-vinduet, for at vise graferne og tallene, der giver information om forbrug af systemressourcer.

2. Klik på Hukommelse- eller Swap-knappen. Dialogvinduet Vælg en farve vil dermed blive vist.

3. Vælg en farve fra Paletten, eller brug farvehjulet eller rulleboksene til at tilpasse farven.

4. Klik på O.k. for at lukke dialogvinduet Vælg en farve.

## Indstillinger

Vælg Redigér Indstillinger for at ændre indstillinger for Systemovervågning. Dialogvinduet Indstillinger indeholder følgende fanebladsafsnit:

### Processer

Opførsel

  - Opdateringsinterval i sekunder

    Brug denne drejeboks til at angive intervallet mellem opdateringer af proceslisten.

  - Aktivér blød opdatering

    Vælg denne indstilling for at opdatere blødt.

  - Advar før afslutning eller terminering af processer

    Vælg denne indstilling for at få bedt om bekræftelse, når en proces afsluttes eller termineres.

  - Solaris-tilstand

    Vælg denne for at dividere hver proces' CPU% i procestabellen med antallet af CPU'er.

Informationsfelter

  Brug følgende indstillinger til at væge de felter, der vises i proceslisten:

  - Procesnavn

    Vælg denne indstilling for at vise procesnavnet. Denne kolonne kan også indeholde et ikon, der viser programmet, der er tilknyttet processen.

  - Bruger

    Vælg denne indstilling for at få vist navnet på den bruger, der ejer processen.

  - Status

    Vælg denne indstilling for at få vist den aktuelle status af processen: sover eller kører.

  - Virtuel hukommelse

    Vælg denne indstilling for at få vist mængden af virtuel hukommelse, der er allokeret til processen.

  - Resident hukommelse

    Vælg denne indstilling for at få vist mængden af fysisk hukommelse, der er allokeret til processen.

  - Skrivbar hukommelse

    Vælg denne indstilling for at få vist mængden af hukommelse, processen kan skrive til.

  - Delt hukommelse

    Vælg denne indstilling for at få vist mængden af delt hukommelse, der er allokeret til processen. Delt hukommelse er hukommelse, der kan tilgås af andre processer.

  - X-serverhukommelse

    Vælg denne indstilling for at få vist mængden af X-serverhukommelse, der bruges af processen.

  - % CPU

    Vælg denne indstilling for at få vist processens aktuelle processorforbrug i procent.

  - CPU-tid

    Vælg denne indstilling for at få vist mængden af processortid, processen har brugt.

  - Startet

    Vælg denne indstilling for at få vist processens starttidspunkt.

  - Prioritet

    Vælg denne indstilling for at vise processens nice-værdi. Nice-værdien angiver processens prioritet: lavere nice-værdi svarer til højere prioritet.

  - Id

    Vælg denne indstilling for at få vist procesidentifikationsnummeret, også kaldet pid. Pid'en er et tal, der entydigt identificerer processen. Du kan bruge pid'en til at manipulere processen på kommandolinjen.

  - Hukommelse

    Vælg denne indstilling for at få vist mængden af systemhukommelse, der i øjeblikket bruges af processen.

  - Sikkerhedskontekst

    Vælg denne indstilling for at få vist sikkerhedskonteksten, hvori processen kører.

  - Kommandolinje

    Vælg denne indstilling for at få vist kommandolinjen, der blev brugt til at starte processen, inklusive argumenter.

### Ressourcer

Grafer

  - Opdateringsinterval i sekunder

    Brug denne drejeboks til at angive, hvor ofte du vil have graferne i Systemovervågning opdateret.

  - Baggrundsfarve

    Brug denne knap til at tilpasse baggrundsfarven for graferne i Systemovervågning, som beskrevet i .

  - Gitterfarve

    Brug denne knap til at tilpasse gitterfarven for graferne i Systemovervågning, som beskrevet i .

Filsystemer

  - Opdateringsinterval i sekunder

    Brug denne drejeboks til at angive, hvor ofte du vil have tabellen Filsystemer opdateret.

  - Vis alle filsystemer

    Vælg denne indstilling for at få vist alle filsystemer, inklusive midlertidige og systemfilsystemer.